b'\n_START_ARTICLE_\nAndrey Varankow\n_START_SECTION_\nKarriere\n_START_PARAGRAPH_\nVoronkov fik sin fodboldopdragelse i klubben Slavia Mozir. I 2007 skiftede han til storklubben Dynamo Kijev, hvor han i perioden 2007-2009 spillede 65 kampe for klubbens andethold FC Dynamo-2 Kijev. I s\xc3\xa6sonen 2009-10 var han udlejet til FC Obolon Kijev, og s\xc3\xa6sonen efter spillede han for klubben FC Kryvbas Kryvyi Rih, ligeledes p\xc3\xa5 en lejekontrakt._NEWLINE_Han fik debut p\xc3\xa5 Hvideruslands fodboldlandshold i en kvalifikationskamp til EM 2008 mod Luxembourg den 13. oktober 2007. Han repr\xc3\xa6senterede det hviderussiske U-21 landshold ved U-21 Europamesterskabet i fodbold 2011 i Danmark. Voronkov scorede turneringens f\xc3\xb8rste m\xc3\xa5l, da han efter 77 minutter scorede p\xc3\xa5 straffespark mod Island p\xc3\xa5 Aarhus Stadion.'